2.  ลักษณะการประกอบธุรกิจ

ไตรมาส 1/49 บริษัทนำงบการเงินของบริษัทไทยพลาสติกและเคมีภัณฑ์ จำกัด (มหาชน) และ
บริษัทไทยบริติช ซีเคียวริตี้ พริ้นติ้ง จำกัด (มหาชน) มาจัดทำงบการเงินรวม
เนื่องจากบริษัทมีอำนาจควบคุมในการกำหนดนโยบายทางการเงินและการดำเนินงานของบริษัทดังกล่าว

ปี 2549 กลุ่มบริษัทได้ขายเงินลงทุนที่สำคัญ ดังนี้

  ขายเงินลงทุนในหุ้นทุนทั้งหมดของบริษัทในเครือซิเมนต์ไทย (SCG) บางแห่ง ได้แก่
  บริษัททาทาสตีล (ประเทศไทย) จำกัด (มหาชน) (เดิมชื่อ “บริษัทมิลเลนเนียม สตีล จำกัด
  (มหาชน)”) บริษัทสยามอาซาฮีเทคโนกลาส จำกัด บริษัทเทเวศประกันภัย จำกัด (มหาชน)
  และขายเงินลงทุนในหุ้นทุนบางส่วนของบริษัทสยามยูไนเต็ดสตีล (1995) จำกัด

ปี 2549 กลุ่มบริษัทได้ซื้อเงินลงทุนที่สำคัญ ดังนี้

-   บริษัทปูนซิเมนต์ไทย จำกัด (มหาชน) ซื้อเงินลงทุนในบริษัทเยื่อกระดาษสยาม จำกัด
    (มหาชน) เพิ่มเติมเป็นร้อยละ 98.34 บริษัทไทยพลาสติกและเคมีภัณฑ์ จำกัด (มหาชน)
    เพิ่มเติมเป็นร้อยละ 44.67 บริษัทปตท. เคมิคอล จำกัด (มหาชน) เพิ่มเติมเป็นร้อยละ
    20.27 (สัดส่วนการถือหุ้นทางตรงและทางอ้อมโดยบริษัทปูนซิเมนต์ไทย จำกัด (มหาชน)
    คิดเป็นร้อยละ 20.95) และบริษัทอะโรเมติกส์ (ประเทศไทย) จำกัด (มหาชน)
    เพิ่มเติมเป็นร้อยละ 8.65

    -   ธุรกิจเคมีภัณฑ์ ซื้อเงินลงทุนในบริษัทกรุงเทพ ซินธิติกส์ จำกัด เพิ่มเติมเป็นร้อยละ
        21.62 (การเพิ่มสัดส่วนการลงทุนเป็นผลให้บริษัทดังกล่าวเปลี่ยนสถานะเป็นบริษัทร่วม
        ทั้งนี้
        กลุ่มบริษัทได้เปลี่ยนวิธีการบันทึกบัญชีในเงินลงทุนดังกล่าวจากวิธีราคาทุนเป็นวิธีส่วนได้เสีย)

    -   ธุรกิจกระดาษ ซื้อเงินลงทุนเพิ่มในบริษัท ฟินิคซ พัลพ แอนด์ เพเพอร์ จำกัด (มหาชน)
        เพิ่มเติมเป็นร้อยละ 98.96
        (สัดส่วนการถือหุ้นทางตรงและทางอ้อมโดยบริษัทปูนซิเมนต์ไทย จำกัด (มหาชน)
        คิดเป็นร้อยละ 97.32) และบริษัท ไทยเคนเปเปอร์ จำกัด (มหาชน)
        เพิ่มเติมเป็นร้อยละ 70.74
        (สัดส่วนการถือหุ้นทางตรงและทางอ้อมโดยบริษัทปูนซิเมนต์ไทย จำกัด (มหาชน)
        คิดเป็นร้อยละ 69.57)

จากการที่บริษัทปูนซิเมนต์ไทย จำกัด (มหาชน) ดำเนินธุรกิจในลักษณะบริษัทโฮลดิ้ง
โดยเข้าไปถือหุ้นหรือลงทุนในธุรกิจต่างๆ ดังนั้น เพื่อให้เกิดความชัดเจนในการบริหารงาน
การจัดการทรัพยากรอย่างมีประสิทธิภาพ
เสริมสร้างความแข็งแกร่งในการดำเนินธุรกิจตามแผนกลยุทธ์ระยะยาว
และสอดคล้องกับการบริหารองค์กรตามหลักบรรษัทภิบาล บริษัทได้จัดผังการบริหารงาน ดังนี้

-   กลุ่มธุรกิจหลัก 5 กลุ่มธุรกิจ ได้แก่ ธุรกิจเคมีภัณฑ์ ธุรกิจกระดาษ ธุรกิจซิเมนต์
    ธุรกิจผลิตภัณฑ์ก่อสร้าง และธุรกิจจัดจำหน่าย

-   ธุรกิจร่วมทุนภายใต้บริษัทซิเมนต์ไทยโฮลดิ้ง และบริษัทซิเมนต์ไทยพร็อพเพอร์ตี้

  สรุปลักษณะการประกอบธุรกิจของแต่ละกลุ่มธุรกิจได้ ดังนี้

ธุรกิจเคมีภัณฑ์ (SCG Chemicals)

ธุรกิจเคมีภัณฑ์ของ SCG บริหารงานโดยบริษัทโฮลดิ้ง (Holding Company) ชื่อ บริษัทเอสซีจี
เคมิคอลส์ จำกัด (เดิมชื่อ “บริษัทเคมีภัณฑ์ซิเมนต์ไทย จำกัด”)
โดยเป็นผู้ผลิตเม็ดพลาสติกโพลิโอเลฟินส์แบบครบวงจร (Integrated Producer)
ซึ่งประกอบด้วยการผลิตทั้ง อุตสาหกรรมปิโตรเคมีขั้นต้น (โอเลฟินส์)
และอุตสาหกรรมปิโตรเคมีขั้นปลาย (โพลิโอเลฟินส์)

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังการผลิต          | 1.08 ล้านตันต่อปี สำหรับโพลิโอเลฟินส์                  |
+---------------------+------------------------------------------------+
| ผลิตภัณฑ์หลัก           | โอเลฟินส์ โพลิโอเลฟินส์                             |
+---------------------+------------------------------------------------+
| จุดเด่นที่สำคัญ          | -   มีความสามารถในการแข่งขันสูงในผลิตภัณฑ์ปิโตรเคมีขั้นต้น |
|                     |                                                |
|                     | -   มีต้นทุนการผลิตโอเลฟินส์ / โพลิโอเลฟินส์ที่ต่ำ         |
+---------------------+------------------------------------------------+
| นโย                 | -   เน้น Product Portfolio                      |
| บายหลักในการดำเนินงาน |     ของโพลิโอเลฟินส์ที่บริษัทมีความสามารถในการแข่งขัน    |
|                     |                                                |
|                     | -                                              |
|                     | สร้างความเป็นผู้นำในภูมิภาคสำหรับโอเลฟินส์และโพลิโอเลฟินส์ |
+---------------------+------------------------------------------------+
| นโยบายในการพัฒนาธุรกิจ | -   มองหาโอกาสทางธุรกิจในอุตสาหกรรม               |
|                     |     ทั้งในและต่างประเทศ                           |
|                     |     โดยเฉพาะในผลิตภัณฑ์โอเลฟินส์และโพลิโอเลฟินส์       |
+---------------------+------------------------------------------------+

ธุรกิจกระดาษ (SCG Paper)

บริษัทเยื่อกระดาษสยาม จำกัด (มหาชน) ได้จดทะเบียนจัดตั้งบริษัทตั้งแต่ปี 2523
โดยการร่วมทุนระหว่างบริษัทปูนซิเมนต์ไทย จำกัด และบริษัทสยามคราฟท์ จำกัด
โดยประกอบธุรกิจผลิตและจำหน่ายเยื่อกระดาษ มีทุนจดทะเบียนเริ่มแรก 100 ล้านบาท
ใช้ชื่อบริษัทเยื่อกระดาษสยาม จำกัด และในปี 2537 ได้จดทะเบียน แปรสภาพเป็นบริษัทมหาชน
โดยใช้ชื่อบริษัทเยื่อกระดาษสยาม จำกัด (มหาชน) และเพิ่มทุนจดทะเบียนเป็น 1,400 ล้านบาท
ปัจจุบันมีทุนจดทะเบียน 1,563 ล้านบาท และในปี 2546
ได้เพิกถอนหุ้นออกจากตลาดหลักทรัพย์แห่งประเทศไทย

บริษัทเยื่อกระดาษสยาม จำกัด (มหาชน) และบริษัทย่อย เป็นบริษัทผู้ผลิตเยื่อกระดาษ กระดาษและ
บรรจุภัณฑ์ คุณภาพสูงแบบครบวงจรแห่งเดียวในประเทศไทย ประกอบด้วยกิจการหลัก คือ
เยื่อกระดาษและกระดาษพิมพ์เขียน กระดาษอุตสาหกรรม และบรรจุภัณฑ์

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังการผลิต          | กระดาษอุตสาหกรรม 1,557,300 ตันต่อปี                |
|                     |                                                |
|                     | เยื่อกระดาษ 418,900 ตันต่อปี                        |
|                     |                                                |
|                     | กระดาษพิมพ์เขียน 365,000 ตันต่อปี                    |
+---------------------+------------------------------------------------+
| ผลิตภัณฑ์หลัก           | กระดาษคราฟท์ กล่องกระดาษลูกฟูก เยื่อกระดาษ           |
|                     | กระดาษพิมพ์เขียน                                  |
+---------------------+------------------------------------------------+
| จุดเด่นที่สำคัญ          | -   เป็นธุรกิจการผลิตเยื่อกระดาษ กระดาษและบรรจุภัณฑ์    |
|                     |     ที่ครบวงจรแห่งเดียวในประเทศไทย                 |
|                     |                                                |
|                     | -   คุณภาพกระดาษได้มาตรฐานโลก (World Class)      |
|                     |                                                |
|                     | -   มีการสร้างสรรค์นวัตกรรม (Innovation)           |
|                     |     ในการผลิตสินค้าและบริการอย่างต่อเนื่อง             |
|                     |                                                |
|                     | -                                              |
|                     |  มีช่องทางการจำหน่ายในประเทศและระบบการตลาดที่เข้มแข็ง |
|                     |     รวมทั้งส่งออกไปจำหน่ายในต่างประเทศทั่วโลก         |
|                     |                                                |
|                     | -   ม                                          |
|                     | ีความสามารถในการควบคุมต้นทุนการผลิตได้อย่างมีประสิทธิภาพ |
|                     |                                                |
|                     | -   มีระบบการจัดการอย่างมีคุณภาพทั้งองค์กร (Total      |
|                     |     Quality Management - TQM)                  |
+---------------------+------------------------------------------------+
| นโย                 | -   รักษาความเป็นผู้นำตลาดในประเทศ                 |
| บายหลักในการดำเนินงาน |                                                |
|                     | -                                              |
|                     | มุ่งสู่การเป็นบริษัทผู้ผลิตเยื่อและกระดาษชั้นนำในภูมิภาคอาเซียน |
|                     |                                                |
|                     | -   มุ่งเน้นกลยุทธ์การเติบโตทางธุรกิจแบบยั่งยืน           |
|                     |     ให้ผลตอบแทนที่ดีต่อ ผู้ถือหุ้น และ Stakeholders      |
|                     |                                                |
|                     | -   ให้ความสำคัญต่อการรักษาสิ่งแวดล้อม                |
+---------------------+------------------------------------------------+
| นโยบายในการพัฒนาธุรกิจ | -   แสวงหาโอกาสในการขยายธุรกิจ                   |
|                     |     โดยการซื้อและควบรวมกิจการกับ                   |
|                     |     ผู้ผลิตเยื่อกระดาษและกระดาษ                     |
|                     |     ทั้งในประเทศและต่างประเทศ                     |
|                     |                                                |
|                     | -   ปรับปรุงเครื่องจักรที่มีอยู่ให้มีประสิทธิภาพสูงขึ้น         |
|                     |                                                |
|                     | -   พัฒนาความรู้ ทักษะ                             |
|                     |     และเพิ่มปร                                   |
|                     | ะสบการณ์ให้พนักงานทุกระดับให้มีความสามารถในการผลิตสินค้า |
|                     |     และให้บริการที่สามารถแข่งขันได้ในระดับสากล         |
|                     |     เพื่อมุ่งสู่การเป็นผู้ผลิตชั้นนำในระดับภูมิภาค            |
+---------------------+------------------------------------------------+

ธุรกิจซิเมนต์ (SCG Cement)

บริษัทปูนซิเมนต์ไทยอุตสาหกรรม จำกัด จัดตั้งขึ้นเมื่อวันที่ 11 พฤศจิกายน 2541
โดยรับโอนธุรกิจปูนซีเมนต์มาจากบริษัทปูนซิเมนต์ไทย จำกัด (มหาชน)
ปัจจุบันมีบริษัทผลิตภัณฑ์และวัตถุก่อสร้าง จำกัด เป็น ผู้ถือหุ้น 100%
รับผิดชอบการผลิตผลิตภัณฑ์ปูนซีเมนต์ และผลิตภัณฑ์คอนกรีต ปัจจุบันมีธุรกิจหลัก 5 กลุ่มผลิตภัณฑ์
ได้แก่ ปูนซีเมนต์เทา ผลิตภัณฑ์คอนกรีต ปูนสำเร็จรูป (มอร์ตาร์) ปูนซีเมนต์ขาว และวัสดุทนไฟ
นอกจากนี้ ยังให้บริการในเรื่องการติดตั้งและซ่อมบำรุงโรงงานและเครื่องจักร
การสอบเทียบเครื่องมือ และการให้คำปรึกษาด้านการอนุรักษ์พลังงาน
รวมถึงรับกำจัดกากของเสียจากโรงงานอุตสาหกรรม (Industrial Waste)

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังการผลิต          | 23 ล้านตันต่อปี                                    |
+---------------------+------------------------------------------------+
| ผลิตภัณฑ์หลัก           | ปูนซีเมนต์เทา ผลิตภัณฑ์คอนกรีต (คอนกรีตผสมเสร็จ         |
|                     | พื้นคอนกรีตสำเร็จรูป และพื้นคอนกรีตอัดแรงชนิดดึงลวดทีหลัง   |
|                     | หรือ Post Tension)ปูนสำเร็จรูป ปูนซีเมนต์ขาว อิฐทนไฟ   |
|                     | และวัสดุทนไฟชนิดพิเศษ                              |
+---------------------+------------------------------------------------+
| ตราสินค้า             | -   ปูนซีเมนต์ ตราช้าง ตราเสือ และตราเสือพลัส         |
|                     |                                                |
|                     | -   ผลิตภัณฑ์คอนกรีต ตรา CPAC                      |
+---------------------+------------------------------------------------+
| นโย                 | -   สร้างฐานธุรกิจเพื่อความเป็นผู้นำตลาดในระดับภูมิภาค    |
| บายหลักในการดำเนินงาน |     (Regional Leader)                          |
|                     |                                                |
|                     | -   รักษาระดับราคาและเสถียรภาพของตลาด             |
|                     |     ตลอดจนเสริมสร้างความเป็นผู้นำตลาดภายในประเทศ    |
|                     |                                                |
|                     | -   สร้างมูลค่าเพิ่มของสินค้าและบริการ (High Value     |
|                     |     Product & Service)                         |
|                     |                                                |
|                     | -   ดำเ                                        |
|                     | นินการด้านการอนุรักษ์ทรัพยากรธรรมชาติและสิ่งแวดล้อมตลอดจ |
|                     | นร่วมกิจกรรมสร้างสรรค์และพัฒนาสังคมและชุมชนอย่างต่อเนื่อง |
+---------------------+------------------------------------------------+
| นโยบายในการพัฒนาธุรกิจ | -   พัฒนาและปรับปรุงคุณภาพของสินค้าอย่างต่อเนื่อง        |
|                     |                                                |
|                     | -   ดำเนินการลดต้นทุนและค่าใช้จ่ายต่างๆ อย่างต่อเนื่อง    |
|                     |     โดยเฉพาะด้านพลังงานและวัตถุดิบ                  |
|                     |     โดยการใช้เชื้อเพลิงและวัตถุดิบทดแทน               |
|                     |                                                |
|                     | -   มุ่งพัฒนาความรู้ (Knowledge) ความชำนาญ (Skill)  |
|                     |     และความสามารถ (Competency) ให้พนักงานทุกระดับ  |
|                     |     ด้วยวิธีการพัฒนาหลายรูปแบบ                      |
|                     |                                                |
|                     | -   ส่งเสริมแนวคิดด                               |
|                     | ้านนวัตกรรมเพื่อนำมาใช้ในการพัฒนาผลิตภัณฑ์และวิธีการทำงาน |
+---------------------+------------------------------------------------+

ธุรกิจผลิตภัณฑ์ก่อสร้าง (SCG Building Materials)

บริษัทผลิตภัณฑ์ก่อสร้างซิเมนต์ไทย จำกัด
ตั้งขึ้นเพื่อจัดการธุรกิจที่เกี่ยวข้องกับผลิตภัณฑ์วัสดุก่อสร้างและผลิตภัณฑ์ที่เกี่ยวข้องของ SCG
โดยใช้เทคโนโลยีการผลิตและการควบคุมคุณภาพที่ทันสมัยระดับสากล
รวมทั้งมีทีมงานที่มีความเชี่ยวชาญสูง ทำให้ธุรกิจผลิตภัณฑ์ก่อสร้างของ SCG
เป็นผู้นำทั้งตลาดในประเทศและภูมิภาคอาเซียน

+--------------------+-------------------------------------------------+
|  ข้อมูลที่สำคัญ         |                                                 |
+--------------------+-------------------------------------------------+
| กำลังการผลิต         |   กระเบื้องหลังคาซีเมนต์ใยธรรมชาติ 110 ล้านตร.ม. ต่อปี   |
|                    |                                                 |
|                    |   กระเบื้องหลังคาคอนกรีต 30 ล้านตร.ม. ต่อปี            |
|                    |                                                 |
|                    |   กระเบื้องเซรามิก 65 ล้านตร.ม. ต่อปี                 |
|                    |                                                 |
|                    | ผลิตภัณฑ์คอนกรีต 3 ล้านตร.ม. ต่อปี                     |
+--------------------+-------------------------------------------------+
| ผลิตภัณฑ์หลัก          | -   สินค้าหลังคา                                   |
|                    |     ประกอบด้วยกระเบื้องหลังคาซีเมนต์ใยธรรมชาติ         |
|                    |     กระเบื้องหลังคาคอนกรีต และกระเบื้องหลังคาเซรามิก    |
|                    |                                                 |
|                    | -   กระเบื้องเซรามิกปูพื้นและบุผนัง                     |
|                    |                                                 |
|                    | -   บล็อคคอนกรีต กระเบื้องคอนกรีตปูพื้นและบุผนัง          |
+--------------------+-------------------------------------------------+
| ตราสินค้า            | -   สินค้าหลังคา กระเบื้องตราช้าง เสือ ซีแพคโมเนีย       |
|                    |     EXCELLA NeuStile และ AYARA                  |
|                    |                                                 |
|                    | -   กระเบื้องเซรามิกปูพื้นและบุผนัง ตรา COTTO และ SGI   |
|                    |                                                 |
|                    | -   บล็อคคอนกรีต กระเบื้องคอนกรีตปูพื้นและบุผนัง ตรา CPAC |
+--------------------+-------------------------------------------------+
| จุดเด่นที่สำคัญ         | -   เป็นผู้นำตลาดโดยมีการพัฒนาผลิตภัณฑ์อย่างต่อเนื่อง       |
|                    |                                                 |
|                    | -   ต้นทุนการผลิตต่ำ                                |
|                    |                                                 |
|                    | -   มีเครือข่ายการกระจายสินค้าที่ดี (Dealer Network)    |
+--------------------+-------------------------------------------------+
| นโยบ               | -                                               |
| ายหลักในการดำเนินงาน |   รักษาความสามารถในการเป็นผู้นำตลาดโดยการพัฒนาผลิตภัณฑ |
|                    | ์และบริการที่ตอบสนองต่อความต้องการของลูกค้าได้อย่างต่อเนื่อง |
|                    |                                                 |
|                    | -   ขยายการส่งออกไปยังประเทศต่างๆ                  |
|                    |     เพิ่มขึ้นโดยเฉพาะสินค้ากระเบื้องเซรามิก              |
|                    |                                                 |
|                    | -   พัฒนาองค์กรและบุคลากรอย่างต่อเนื่อง                |
+--------------------+-------------------------------------------------+
| น                  | -   พัฒนาแนวคิดด้านนวัตกรรมมาใช้ในการพัฒนาผลิตภัณฑ์      |
| โยบายในการพัฒนาธุรกิจ |     กระบวนการผลิต รวมถึงกระบวนการทำงาน            |
|                    |                                                 |
|                    | -   สร้างอัตร                                     |
|                    | าการเติบโตโดยการเพิ่มธุรกิจและบริการที่ต่อเนื่องจากธุรกิจเดิม |
|                    |                                                 |
|                    | -   เพิ่มความแข็ง                                  |
|                    | แกร่งในฐานะเป็นผู้นำในตลาดผลิตภัณฑ์ก่อสร้างในภูมิภาคอาเซียน |
|                    |     โดยขยายฐานการผลิตไปยัง เวียดนาม ลาว และกัมพูชา   |
|                    |                                                 |
|                    | -   ส่งเสริมการใช้งานในรูปแบบใหม่ๆ                   |
|                    |     และการสร้างตลาดใหม่ของกระเบื้อง เซรามิก          |
|                    |     และบล็อคคอนกรีตปูถนน                           |
+--------------------+-------------------------------------------------+

ธุรกิจจัดจำหน่าย (SCG Distribution)

บริษัทเอสซีจี ดิสทริบิวชั่น จำกัด (เดิมชื่อ “บริษัทค้าวัสดุซิเมนต์ไทย จำกัด”) เป็น Holding
Company ที่ ถือหุ้นในธุรกิจการค้า การจัดจำหน่าย และการกระจายสินค้าทั้งในและต่างประเทศ
สำหรับวัสดุก่อสร้างและเคหะภัณฑ์ โดยมีบริษัทหลักในกลุ่ม ได้แก่

-   บริษัทซิเมนต์ไทยการตลาด จำกัด ดำเนินธุรกิจการจัดจำหน่ายในประเทศ

-   บริษัทซิเมนต์ไทยโลจิสติกส์ จำกัด ดำเนินธุรกิจกระจายสินค้า
    ซึ่งครอบคลุมการให้บริการด้านการจัดส่ง และการบริหารศูนย์กระจายสินค้าในประเทศ
    ลูกค้าภายใน SCG และภายนอก SCG

-   บริษัทค้าสากลซิเมนต์ไทย จำกัด ดำเนินธุรกิจการค้าระหว่างประเทศ

นอกจากนั้น ถือหุ้นในธุรกิจท่าเทียบเรือสินค้า ได้แก่ บริษัทไทยพรอสเพอริตี เทอมินอล จำกัด

ธุรกิจจัดจำหน่ายมีสินค้าในกลุ่มวัสดุก่อสร้างและเคหะภัณฑ์กว่า 50,000 รายการ ทั้งสินค้าของ SCG
และสินค้าจากผู้ผลิตนอก SCG โดยในอนาคตจะนำสินค้านอก SCG เข้ามาจำหน่ายมากขึ้น
เพื่อเพิ่มความหลากหลายของผลิตภัณฑ์

วิสัยทัศน์

ธุรกิจจัดจำหน่ายมีความมุ่งมั่นอย่างสูงสุดที่จะให้บริการด้านการจัดจำหน่ายสินค้าและการค้าระหว่างประเทศที่สามารถตอบสนองความต้องการของลูกค้าในด้านการก่อสร้างและการปรับปรุงที่อยู่อาศัย
รวมถึงด้านสินค้าอุตสาหกรรมได้ดีที่สุดในกลุ่มประเทศอาเซียน

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| ผลิตภัณฑ์หลัก           | ผลิตภัณฑ์ทั้งในและนอก SCG โดยขายผ่านร้านค้าผู้แทนจำหน่าย  |
|                     | ร้านค้าซิเมนต์ไทยโฮมมาร์ท (Cementhai Home Mart)     |
|                     | และเครือข่ายการจัดจำหน่ายในต่างประเทศ               |
+---------------------+------------------------------------------------+
| จุดเด่นที่สำคัญ          | มีเครือข่ายการกระจายสินค้าอยู่ทั่ว                      |
|                     | ประเทศ ตอบสนองความต้องการของผู้บริโภคอย่างทั่วถึงทุกกลุ่ม |
|                     |                                                |
|                     | -   มีเครือข่ายผ                                  |
|                     | ู้ประกอบการขนส่งบริการจัดส่งและการบริหารคลังสินค้าที่ทันสมัย |
|                     |     ถูกต้อง รวดเร็ว                               |
|                     |                                                |
|                     | -   มีสำนักงานสาขา 21 แห่ง กระจายอยู่ในประเทศต่างๆ   |
|                     |     ทั่วโลก                                      |
|                     |                                                |
|                     | -   มีผลิตภัณฑ์ที่ได้รับความนิยม                        |
+---------------------+------------------------------------------------+
| นโย                 | -   การเสริมสร้างฐานธุรกิจหลักเดิมที่มีอยู่ให้แข็งแกร่งมากขึ้น |
| บายหลักในการดำเนินงาน |     แล                                         |
|                     | ะสร้างธุรกิจใหม่ที่มีศักยภาพให้มีความเจริญเติบโตอย่างต่อเนื่อง |
+---------------------+------------------------------------------------+
| นโยบายในการพัฒนาธุรกิจ | -   พัฒนาธุรกิจ Logistics                         |
|                     |     ให้มีความแข็งแกร่งและสามารถกร                  |
|                     | ะจายสินค้าได้อย่างมีประสิทธิภาพทั้งภายในและภายนอกประเทศ |
|                     |                                                |
|                     | -                                              |
|                     |    พัฒนาช่องทางการจัดจำหน่ายทั้งภายในและภายนอกประเทศ |
|                     |                                                |
|                     | -   ปรับปรุงพื้นฐานที่สำคัญในการดำเนินธุรกิจจัดจำหน่าย โดย |
|                     |                                                |
|                     | -   พัฒนาระบบเทคโนโลยีสารสนเทศ (IT Development)  |
|                     |     เพื่อเพิ่มขีดความสามารถให้กับธุรกิจจัดจำหน่าย         |
|                     |                                                |
|                     | -   พัฒนาองค์กร (Organization Development)       |
|                     |     เพื่อส่งเสริมการขายและ การจัดจำหน่ายที่มีประสิทธิภาพ  |
|                     |                                                |
|                     | -   สนับสนุนให้เกิดนวัตกรรม (Innovation)            |
|                     |     ในการทำงานขึ้นภายในองค์กร                     |
|                     |                                                |
|                     | -   ประสานความร่วมมือให้เ                         |
|                     | กิดประโยชน์ร่วมกันทั้งบริษัทในกลุ่มธุรกิจจัดจำหน่ายและบริษัทใน |
|                     |     SCG นอกกลุ่มธุรกิจจัดจำหน่าย (Synergy)           |
|                     |     เพื่อให้การดำเนินธุรกิจในภาพรวมเกิดประสิทธิภาพ      |
+---------------------+------------------------------------------------+

ซิเมนต์ไทยโฮลดิ้ง

เป็นบริษัทโฮลดิ้งที่จัดตั้งขึ้นเพื่อทำหน้าที่บริหารเงินลงทุน โดยรับโอนธุรกิจที่ไม่ใช่ธุรกิจหลักของ SCG
โดยที่ SCG ถือหุ้นไว้เพื่อผลตอบแทนจากการลงทุน
ธุรกิจที่บริษัทเข้าไปถือหุ้นนั้นส่วนใหญ่เป็นบริษัทร่วมทุนประกอบด้วย ธุรกิจอุปกรณ์ยานยนต์
ธุรกิจเครื่องจักรกลการเกษตร ธุรกิจเหล็ก และธุรกิจไฟฟ้า บริษัทมีแนวทางในการพัฒนาธุรกิจต่างๆ
ภายในกลุ่มโดยได้รับความร่วมมือและสนับสนุนจากผู้ลงทุนรายหลักในการวางมาตรการควบคุมและลดต้นทุนและค่าใช้จ่าย
แนะนำผลิตภัณฑ์ใหม่หรือขยายตลาดไปต่างประเทศมากขึ้น
ตลอดจนพัฒนาสินค้าและบริการเพื่อตอบสนองความต้องการของลูกค้า
เพื่อมุ่งหวังให้ธุรกิจพัฒนาความสามารถในการดำเนินงานทั้งในด้าน Operating Performance
และ Cash Generation สูงสุด

ซิเมนต์ไทยพร็อพเพอร์ตี้

บริษัทซิเมนต์ไทยพร็อพเพอร์ตี้ (2001) จำกัด (มหาชน)
เป็นบริษัทโฮลดิ้งของกลุ่มซิเมนต์ไทยพร็อพเพอร์ตี้ ทำหน้าที่บริหารธุรกิจที่ดินเพื่อการอุตสาหกรรม
ทั้งนี้ บริษัทได้ร่วมทุนกับกลุ่มเหมราชที่ดิน เมื่อวันที่ 29 เมษายน 2548

กลุ่มซิเมนต์ไทยพร็อพเพอร์ตี้มีความมุ่งมั่นในการดำเนินการเพื่อสร้างมูลค่าสูงสุดต่อผู้เกี่ยวข้องทุกฝ่าย
(Stakeholders) โดยมุ่งเน้นการเป็น Solution Provider
ให้กับลูกค้าของเขตประกอบการอุตสาหกรรม
ตลอดจนการแสวงหาโอกาสที่จะสร้างมูลค่าสูงสุดต่อไปในอนาคต

[]

[][]

[][][]

[]